**ז'אן, רוזן פריז** (שמו המלא: **ז'אן-קרל פייר מארי ד'אורליאן**; בצרפתית: **Jean Carl Pierre Marie d'Orléans**;‏ נולד ב-19 במאי 1965), הוא ראש בית אורליאן מאז 21 בינואר 2019. הדוכס הוא בנו השני של אנרי, רוזן פריז (2019-1933), ראש הבית הקודם, וירש את תוארו של אביו "רוזן פריז". כצאצא של לואי פיליפ, מלך הצרפתים הוא גם הטוען לכתר צרפת לפי האורליאניסטים תחת השם **ז'אן הרביעי**.

ביוגרפיה
--------

ז'אן נולד בפריז לאנרי, רוזן פריז ולמריה תרזה, דוכסית וירטמברג, בתם של פיליפ אלברכט, דוכס וירטמברג ורוזה, ארכידוכסית אוסטריה. בשנת 1984 התגרשו הוריו, ובאוקטובר אותה שנה התחתן אביו בשנית עם מיכאלה אנה מריה קוסיניו אי קויניו דה ליאון, מרקיזת דה סן קרלוס, ובתם של לואיס קוסיניו אי סבירה ואנטוניה מריה קויניונס דה ליאון אי באנואלוס.

ז'אן החל את לימודיו באוניברסיטת סורבון, שם קיבל תואר שני בפילוסופיה בשנת 1989, ובשנת 1992 הוא השלים תואר שני בפקולטה למשפטים, כלכלה וניהול, והתמחה ביחסים בינלאומיים. הוא סיים את לימודיו עם תואר שני במנהל עסקים (MBA) באוניברסיטת אזוסה פסיפיק (APU) בקליפורניה בשנת 1994. לאחר מכן התגייס לצבא הצרפתי, ולאחר תקופה קצרה מונה למפקד מחלקת טנקים באראס.

בשנת 1999 מת סבו אנרי, רוזן פריז, ואביו ירש את תאריו והוסיף לעצמו את התואר "דוכס צרפת". ב-31 בדצמבר 2000 התארס ז'אן עם טטיאנה, נסיכת אולדנבורג, אולם ב-11 ביוני 2001 נפרדו השניים, בשל חששות אביו מיורש פרוטסטנטי.

ביוני 2003 הקים ז'אן את ארגון גנס דה פראנס שמטרתו לתרום לשיפור היחסים בין אנשים, לטובת צרפת והשפעתה בחו"ל. הוא מחלק את זמנו בין פעילותו המקצועית לפעולתו הציבורית. לשם כך, הוא מבצע נסיעות רבות בצרפת ובחו"ל, ובין השאר ביקר בשנת 2007 בפולין. בשנת 2008 הוא ביקר בקוויבק, לרגל יום השנה ה-400 להקמתה, כצאצא למלכי צרפת. ב-29 בנובמבר 2008 התחתן ז'אן עם פילומנה דה טורנוס אי שטיינהרט, בתם של אלפונסו דה טורנוס אי זוביריה ואדלה פון שטיינהרט, ממנה נולדו לו 5 ילדים.

בשנת 2010 הוא נבחר למנהל ועדת יערנות, ובשנת 2011 מונה למנהל טירת או. בשנת 2012 נבחר ז'אן למנכ"ל אגודת הידידים של מוזיאון לואי-פיליפ באו. כמו כן, ז'אן משמש כנשיא הצלב האדום הצרפתי, כפי שעשה זאת סבו לפניו.

במאי 2016 מונה למפקד רגימנט השאסרים ה-4, אשר הוקם על ידי לואי, רוזן קלרמון, והועלה לדרגת קולונל בצבא המילואים הצרפתי. ב-31 בדצמבר 2017 מת אחיו פרנסואה, רוזן קלרמון, ובעקבות כך הפך ז'אן לראשון בסדר הירושה של בית אורליאן.

בינואר 2019 נפטר אביו אנרי. ז'אן אמור היה לרשת את תאריו ולהפוך לראש בית אורליאן ולטוען לכתר הצרפתי מטעם האורליאניסטים. כאקט של כבוד, ז'אן ביקש לעכב את מינויו במשך מספר חודשים. למרות זאת כבר בפברואר 2019, חתם על הצהרה לעיתונות תחת התואר החדש.

דעותיו
------

כמו אביו לפניו, יצא הרוזן כנגד נישואים חד מיניים, שלדבריו "יהרסו את המשפחה" וישאירו ילדים שנולדו בהפריה מלאכותית חסרי עבר וחסרי שורשים.

תאריו
-----

בספטמבר 1987 העניק לו סבו אנרי, רוזן פריז את התואר "דוכס ונדום". לאחר מות סבו, הפך אביו אנרי לטוען לכתר הצרפתי, ולכן הפך ז'אן לטוען לתואר דופן צרפת. החל מפברואר 2019, לאחר מות אביו, ז'אן נושא בתואר "רוזן פריז", וטוען גם לכתר צרפת תחת השם המלכותי "ז'אן הרביעי".

משפחתו
------

ב-29 בנובמבר 2008 התחתן ז'אן עם פילומנה דה טורנוס אי שטיינהרט, בתם של אלפונסו דה טורנוס אי זוביריה ואדלה פון שטיינהרט, ממנה נולדו לו 5 ילדים:

* גאסטון, נסיך אורליאן (נולד ב-2009)
* אנטואנט, נסיכת אורליאן (נולדה ב-2012)
* לואיז מרגריט, נסיכת אורליאן (נולדה ב-2014)
* ז'וזף, נסיך אורליאן (נולד ב-2016)
* ג'סינטה, נסיכת אורליאן (נולדה ב-2018)

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| הנסיך ז'אן, דוכס גיז |   | איזבל, נסיכת אורליאן |   | פדרו דה אלקנטארה, נסיך גראו-פארה |   | אלז'בייטה, רוזנת דוברז'נסקי דה דוברז'ניץ |   | אלברכט, דוכס וירטמברג |   | מרגרטה סופיה, ארכידוכסית אוסטריה |   | פטר פרדיננד, ארכידוכס אוסטריה |   | מריה כריסטינה, נסיכת בורבון-שתי הסיציליות |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | אנרי, רוזן פריז |   |   |   |   |   | איזבל, נסיכת אורליאן-ברגנסה |   |   |   |   |   | פיליפ אלברכט, דוכס וירטמברג |   |   |   |   |   | רוזה, ארכידוכסית אוסטריה |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | אנרי, רוזן פריז |   |   |   |   |   |   |   |   |   |   |   |   |   | מריה תרזה, דוכסית וירטמברג |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **הנסיך ז'אן, רוזן פריז** |
|

קישורים חיצוניים
----------------

ויקישיתוף מדיה וקבצים בנושא **ז'אן, רוזן פריז** בוויקישיתוף
* 

* אתר האינטרנט הרשמי של ז'אן, רוזן פריז
* ז'אן, רוזן פריז, ברשת החברתית אקס (טוויטר)

הערות שוליים
------------

1. ↑  "Le prince Jean d'Orléans est officiellement le nouveau comte de Paris". *Paris Match* (בצרפתית). 4 בפברואר 2019. `{{cite news}}`:  (עזרה)
2. ↑  "Les obsèques du comte de Paris". *Noblesse & Royautés* (בצרפתית). 2 בפברואר 2019. `{{cite news}}`:  (עזרה)
3. ↑  פייר דה בלריב, Le Prince Jean de France à La Manif Pour Tous, ‏2015

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16163996g (data)
* GND: 139739270
* ISNI: 0000 0003 6750 5735
* LCCN: no2010121622
* NKC: jo20211097976
* SUDOC: 11238918X
* VIAF: 232619268
* WorldCat: lccn-no2010121622

 |